องค์กรต้านคอร์รัปชันตั้งคำถามใช้ ม.44 ยกเว้นกฎหมายฮั้วประมูลรถไฟความเร็วสูงโคราช
องค์กรต่อต้านคอร์รัปชัน ตั้งคำถาม คสช.ใช้ม.44 โครงการรถไฟความเร็วสูงกทม.-โคราช พร้อมเทียบสมัยชัชาติ อดีต รมว.คมนาคมที่ทำเรื่องความโปร่งใส แต่คสช.ไม่ทำ 3 ประเด็น18 มิ.ย.2560 โพสต์ข้อความตั้งคำถามถึงโครงการรถไฟความเร็วสูงที่มีการใช้มาตรา 44 ยกเว้นการบังคับใช้พ.ร.บ.ว่าด้วยความผิดเกี่ยวกับการเสนอราคาต่อหน่วยงานของรัฐพ.ศ.2542 (หรือที่มักเรียกว่า กฎหมายฮั้วประมูล) พร้อมตั้งข้อสังเกตว่ามีสิ่งสำคัญที่ชัชชาติ สิทธิพันธุ์ อดีต รมว.คมนาคมทำแล้วแต่รัฐบาลชุดนี้ไม่ได้ทำ ข้อความมีดังนี้โครงการรถไฟความเร็วสูงน่าสนใจมากว่า ทำไมรัฐบาลจึงใช้มาตรา 44 ยกเว้นการบังคับใช้ พ.ร.บ. ฮั้วประมูล เพราะการทำผิดตามกฎหมายนี้ต้องมีพฤติกรรมและเจตนาที่ทุจริตในการจัดซื้อฯ ซึ่งเป็นการคอร์รัปชันและมีสิ่งสำคัญที่นายชัชชาติ สิทธิพันธุ์ อดีต รมว. คมนาคมในรัฐบาลชุดที่แล้วทำ แต่รัฐบาลชุดนี้ไม่ได้ทำ คือ1. ยอมรับกลไกการตรวจสอบตามกฎหมายทุกประการเพื่อความโปร่งใส2. ให้จัดซื้อโดยการประมูลแบบ International Bidding เพื่อให้เกิดการแข่งขันเสรี เปิดรับเทคโนโลยีและข้อเสนอที่ดีที่สุดสำหรับประเทศ3. ประกาศแผนแม่บทของโครงการพัฒนาระบบขนส่งของประเทศให้ประชาชนทราบการพัฒนาโครงข่ายคมนาคมขนส่งเป็นเรื่องสำคัญและจำเป็น แต่ต้องมีการศึกษาและบริหารโครงการด้วยความรอบคอบโปร่งใสเพื่อความคุ้มค่าในระยะยาวดร. มานะ นิมิตรมงคลเลขาธิการ องค์กรต่อต้านคอร์รัปขัน (ประเทศไทย)ทั้งนี้ คำสั่งดังกล่าวได้แก่ เรื่อง มาตรการเร่งรัดและเพิ่มประสิทธิภาพการดำเนินการโครงการรถไฟความเร็วสูง ช่วงกรุงเทพ-นครราชสีมา สรุปเนื้อหาได้ว่า การดำเนินการโครงการดังกล่าวมีอุปสรรคหลายประการโดยเฉพาะข้อจำกัดตามกฎหมาย ด้วยเหตุที่การดำเนินโครงการรถไฟฟ้าความเร็วสูงนี้เป็นการดำเนินการในรูปแบบรัฐบาลต่อรัฐบาล โดยสภาพข้อเท็จจริงย่อมจำเป็นต้องยกเว้นการปฏิบัติตามกฎระเบียบบางเรื่อง หัวหน้าคณะรักษาความสงบแห่งชาติ โดยความเห็นชอบของคณะรักษาความสงบแห่งชาติจึงมีคำสั่งให้การรถไฟแห่งประเทศไทยทำสัญญาจ้างรัฐวิสาหกิจซึ่งเป็นตัวแทนของประเทศจีนที่มีประสบการณ์ตรงด้านการพัฒนารถไฟความเร็วสูงที่ได้รับการรับรองคุณภาพและประสิทธิภาพจาก National Development and Reform Commission ของจีน เพื่อดำเนินการโครงการรถไฟความเร็วสูง ช่วงกรุงเทพ-นครราชสีมา ในด้าน 1. การออกแบบรายละเอียดโครงสร้างพื้นฐานด้านโยธา 2.งานที่ปรึกษาควบคุมงานการก่อสร้างโครงสร้างพื้นฐานด้านโยธา 3. ระบบราง ระบบไฟฟ้าและเครื่องกล รวมทั้งจัดหาขบวนรถไฟและจัดฝึกอบรมบุคลลากร โดยในการทำสัญญาจ้างดังกล่าว ให้การรถไฟแห่งประเทศไทยได้รับการยกเว้นการปฏิบัติตามกฎหมาและระเบียบ 1. กฎหมายว่าด้วยความผิดเกี่ยวกับการเสนอราคาต่อหน่วยงานของรัฐ เฉพาะในส่วนที่เกี่ยวกับการจัดหาผู้ประกอบการและการเสนอราคา 2.กฎหมายว่าด้วยการจัดซื้อจัดจ้างและการบริหารพัสดุภาครัฐ 3. คำสั่งหัวหน้าคสช.ที่ 11/2560 เรื่อง การกำกับการจัดซื้อจัดจ้างหน่วยงานของรัฐ 4.ระเบียบสำนักนายกรัฐมนตรีว่าด้วยพัสดุ พ.ศ.2535 แก้ไขเพิ่มเติม 5. ระเบียบสำนักนายกรัฐมนตรีว่าด้วยพัสดุด้วยวิธีการทางอิเล็กทรอนิกส์ พ.ศ.2549 6.ระเบียบการรถไฟแห่งประเทศไทยว่าด้วยการจ้าง พ.ศ.2544 7.ระเบียบการรถไฟแห่งประเทศว่าด้วยการพัสดุ พ.ศ.2544
องค์กรต่อต้านคอร์รัปชัน ตั้งคำถาม คสช.ใช้ม.44 โครงการรถไฟความเร็วสูงกทม.-โคราช พร้อมเทียบสมัยชัชาติ อดีต รมว.คมนาคมที่ทำเรื่องความโปร่งใส แต่คสช.ไม่ทำ 3 ประเด็น 18 มิ.ย.2560
ชัชชาติ สิทธิพันธุ์,รถไฟฟ้าความเร็วสูง,องค์กรต่อต้านคอร์รัปชน